**Poštovani roditelji i učenici,**

Na temelju članka 48. stavka 4. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10 – ispr., 90/11, 16/12, 86/12, 94/13, 152/14, 7/17, 68/18, 98/19 i ), ministrica znanosti i obrazovanja donosi

**ODLUKU**

**O POČETKU I ZAVRŠETKU NASTAVNE GODINE, BROJU RADNIH DANA I TRAJANJU ODMORA UČENIKA OSNOVNIH I SREDNJIH ŠKOLA ZA ŠKOLSKU GODINU 2020./2021.**

**Prema toj Odluci nastava u školskoj godini 2020./2021. počinje u ponedjeljak, 7. rujna 2020. godine.**

U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja. Roditeljima ili drugim osobama koje su odlučile dovoditi i odvoditi dijete u školu, nije moguć ulaz u školu te im se savjetuje da ispred škole drže razmak od 1.5 do 2 metra. U pratnji učenika može biti samo jedna odrasla osoba.

Roditelji/ skrbnici koji imaju povišenu tjelesnu temperaturu, respiratorne simptome poput kašlja i kratkog daha, ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 ne smiju dovoditi dijete u školu.

Prvi radni dan održat će se po sljedećem rasporedu:

**1. Matična škola**

**a) Nastava za učenike od 5. do 8. razreda počinje u 7:40, a završava u 9:00 sati**

**-** prijevoz učenika putnika je organiziran prema sljedećem rasporedu:

**- 6:50 sati - polazak autobusne linije koja dovozi učenike iz Čolaka, Krneze, Ljubačkih Stanova, Ljupča i Podvršje – povratak u 9:00**

**- 6:50 sati - polazak autobusne linije koja dovozi učenike iz Jovića, Rudića i Rtine – povratak u 9:00**

**b) Nastava za učenike od 1. do 4. razreda s počinje u 14:00, a završava u 15:00 sati**

- prijevoz učenika putnika je organiziran prema sljedećem rasporedu:

**- 13:30 sati - polazak autobusne linije koja dovozi učenike iz Podvršja, Škulićia i Garića – povratak u 15:00**

**2. Područna škola Radovin**

**a) Nastava za učenike od 5. do 8. razreda  počinje u 8:00 završava u 9:30 sati**

- prijevoz učenika putnika je organiziran prema sljedećem rasporedu:

**- 7:30 sati - polazak autobusne linije koja dovozi učenike iz Kneževića, Beretina, Marasovića Miočića, Dokoza i Bolonja – povratak u 9:30**

**b) Nastava za učenike od 1. do 4. razreda  počinje u 13:45 završava u 15:00 sati**

- prijevoz učenika putnika je organiziran prema sljedećem rasporedu:

**- 13:15 sati - polazak autobusne linije koja dovozi učenike iz Kneževića, Beretina, Marasovića, Miočića i Bolonja – povratak u 15:00**

**3. U PO Jovići, Krneza, Ljubač i Rtina nastava počinje u 8:00 završava u 9:30 sati**.

Učenicima treba savjetovati **izbjegavanje gužvi, okupljanje na stajalištima** **autobusa, te češće pranje ruku.**

* U autobusu je **obvezno nošenje maske** sukladno dobi i mogućnostima – stanju djeteta.
* Preporučljivo je da svakog dana učenik sjedi na **istom mjestu u dolasku i odlasku iz škole.**

**Učenici iz iste obitelji mogu sjediti jedan do drugoga.** Poželjno je da učenici istog razrednog odjela budu jedni uz druge uz poštivanje epidemioloških mjera. Ako učenici ulaze na više postaja, a pohađaju isti razredni odjel, dobro je predvidjeti mogućnost sjedenja u istom dijelu autobusa.

Učenici po dolasku u školu odmah idu u učionicu u koju je raspoređen njihov razredni odjel. Nema zadržavanja ispred škole niti u hodniku. Kod dolaska u školu treba se pridržavati navedenih mjera zaštite.

Na ulazu dezinficiraju potplate.

Dezinficiraju ruke sredstvom za dezinfekciju.

Ulaze u svoju učionicu u kojoj čekaju početak nastave.

***Prvi nastavni dan s učenicima će biti njihovi razrednici koji će im podijeliti udžbenike (obavezno ponijeti školsku torbu), raspored sati, razredna i školska pravila, pravila ponašanja u vrijeme epidemije.***

Dragi roditelji i učenici, vjerujemo da ćemo i ove školske godine uspješno surađivati spremno prihvaćajući i svladavajući nove izazove.

**ŽELIMO VAM SRETNU I USPJEŠNU NOVU ŠKOLSKU GODINU!**

**Vesna Drmić, dipl.ped.**

**v.d.ravnateljica škole**